Almuevennen, 1843-09-01
Roeskilde Amtsraads Forhandlinger. 1843 den 24 Febr. holdt Amtsraadet for forrige Roeskilde Amt sit første ordinaire Møde for dette Aar, Samtlige Medlemmer vare tilstede, og blev da forhandlet Følgende. 1) Formanden, Stiftamtmand Greve Knuth, anmeldte, at der ei endnu fra alle Sogneforstanderskabet i Amtet var indkommen Betænkning angaaende det i Amtsraadsmødet den 27 Mai f. A. oprindeligen omhandlede Arrangement for Betleres og Vagabonders Transport. Amtsraadet besluttede at afvente de udeblevne Betænkninger indtil Marts Maaneds Udgang, men da, uden Hensyn til de Betænkninger, der endnu til den Tid maatte være udeblevne, at fremme Sagen i Medfør af det allerede Forbereddede. 2) J Fortsættelse af Forhandlingen desangaaende i forrige Møde meddeelte Formanden det kgl. Rentekammers Skrivelse af 14 Januar d. A., hvori Collegiet, paa den derom af Amtsraadets Formand indgivne Begjæring, melder, at Oplysning om hvad der for hvert kommende Aar vil vorde udskrevet til Omkostninger paa Hovedlandeveiene, vil inden det foregaaende Aars Udgang vorde Amtsraadet bekjendtgjort. 3) J den ved de forrige Moder indledede Sag betræffende Amtets Bidrag til St. Jørgensbjergs Fattigvæsen havde den i Sagen nedsatte Comitee afgivet sin skriftlige Betænkning, hvilken samtlige Amtsraadets Medlemmer bifaldt. J Overeensstemmelse dermed besluttedes, at Formanden tilskriver St. Jørgensbjergs Sogneforstanderskab, at Amtsraadet ikke kan ansætte Bidraget til dette Sogns Fattigvæsen af Amtets øvrige Land communer for indeværende Aar høiere end til 29 Tdr. Rug og 13 Tdr. Byg, men at Amtsraadet, i det Tilfælde, at den af Comiteen foreslagne Anvendelse af 100 Rbd. aarlig af St. Jørgensbjergs Fattigvæsens Capitalformue ei maatte finde det kgl. danske Cancellies Approbation, da endvidere maatte ligne den derfra opstaaende Underbalance. For at fremme Sagens Afgjørelse besluttedes at indhente Sogneforstanderskabets Betænkning og efter Modtagelsen af denne indstille Sagen med samtlige dertil hørende Oplysninger til det kgl. danske Cancellie. Formanden, som forøvrigt ganske maatte deele Comiteens Anskuelser i Sagen, bemærkede, at Bestemmelse til Forandring i den for St. Jørgensbjerg Sogn, allerede lagte Fattigligning maatte ansees at høre til de Tilfælde, der til det kgl. danske Cancellies Afgjørelse ere at henstille. 4) Da de i forrige Amtsraadsmøde omhandlede overflødige Veiredskaber, saa vidt Amtsraadet var bekjendt, endnu ei vare, efter derom fra Formanden udgangen Skrivelse, blevne bortsolgte, besluttedes, at Formanden vilde erindre Vedkommende om uden Ophold at besørge dette Salg, hvis Saadant ei allerede maatte være skeet. 5) Den i forrige Møde omhandlede Fordeling af Sneekastningsarbeidet paa de mindre Landeveie kunde endnu, formedelst Udeblivelse af de dertil hørende Forslag, ikke behandles og bestemmes, hvorfor det vedtoges, at Formanden vil tilskrive vedkommende Retsbetjente om snarligst at indkomme med deres Forslag desangaaende. 6) J Forbindelse med foranstaaende 2den Post bekjendtgjorde Formanden det kgl. Rentekammers Skrivelse til Amtet af 26 Novbr. f. A., hvorved bekjendtgjøres, at der for indeværende Aar vil til Hovedlande veiene vorde udskrevet 92 Sk. pr. Td. Hartk. Ager og Eng, og 46 Sk. pr. Td. Skov- og Mølleskyld. Medfør af Forordningen af 29 Septbr. 1841 § 25, kunde der da endvidere til Veivæsenet udskrives 36 Sk. pr. Td. Hartk. Ager og Eng, og 18 Sk. pr. Td. Skov= og Mølleskyld. Men i Betragtning af at Amtsrepartitionsfondet ved forrige Aars Slutning havde en Kassebeholdning, Restancerne derunder indbefattede, stor omtrent 8000 Rbd., blev besluttet, at Bidraget til Amtsrepartitionsfondet for første Halvaar af indeværende Aar udskrives med 24 sk. pr. Td. Hartkorn Ager og Eng, og 12 s. pr. Td. Skov- og Mølleskyld, og at intet Bidrag til Udgivter ved de mindre Landeveie udskrives, men at disse Udgivter afholdes af den contante Kasse beholdning. 7) For desto betimeligere at fremme Arbeidet paa Amtets mindre Landeveie for indeværende Aar bestemtes, at Formanden tilskriver de Herredsfogder i Amtet, fra hvilke Forslag dette Arbeide betræffende ei endnu var indkommet, om snarest mueligt at afgive disse Forslag directe til Formanden i den af Amtsraadet nedsatte Vei comitee, Sognefoged og Stænderdeputeret Petersen paa Carlslundegaarden, ved hvilken Leilighed disse Retsbetjente tillige vorde at underrette om, hvilke Mænd, der ved Amtsraadets Møde den 19 August f. A. ere udmeldte til i Forening med Retsbetjentene at forfatte bemeldte Forslag. J samme Øiemeed blev den nedsatte Veicomitee bemyndiget til for denne Gang at gjennemgaae de indkommende Forslag og Overslag betræffende det foretagende Veiarbeide, samt til at approbere Forslagene og de derefter forfattende Licitationsvilkaar. Veicomiteen haver derefter at indsende Licitationsvilkaarene til Amtmanden, som derpaa uden Henstand besørger Licitationerne afholdte. Vedkommende Retsbetjente underrette derefter Formanden for Veicomiteen om Udfaldet af de afholdte Licitationer; og bemyndiges Veicomiteen ligeledes til for denne Gang at approbere disse, og derefter drage Omsorg for Arbeidets uopholdelige Paabegyndelse. 8) For at den nedsatte Veicomitee kan sættes istand, til at udarbeide Forslag til Regulativ for de Biveie i Amtet, der blive at tage under offentlig Tilsyn, bestemtes, at Formanden tilskriver samtlige Sogneforstander skaber og snarest muligt at indsende Fortegnelse over hvert Sognedistricts veipligtige Hartkorn baade efter den nye og den gamle Hartkornsansættelse, over hvilke Biveie, der findes i Districtet og disses samlede Længde, samt over de paa disse Veie værende Broer og Steenkister, der ere satte for Amtsrepartitionsfondets Regning, og hidtil for denne Fonds Regning vedligeholdte. 9) Da det ifølge Communalanordningen paaligger Amtsraadet at gjennemgaae Amtsrepartionsfondets, Amtsfattigkassens og Skolelærer=Hjælpekassernes Regnskaber, forinden disse til vedkommende Collegier indsendes, bleve til at foretage den foreløbige Revision ved Stemmefleerhed udnævnte, for Amtsrepartitionsfondsregnskabet Kammerherre, Greve Scheel, og for Amtsfattigkassen og Skolelærer=Hjælpekasserne Consistorialraad Qvistgaard. Regnskaberne med Revisionen blive at fremlægge i Amtsraadets næste Møde. 10) Dusted og Allesløv Sogneforstanderskab havde i Skrivelse af 10 Decbr. f. A. andraget om at erholde af Amtsfattigkassen en Hjælp af 71 Rbd. 75 s. for Omkostninger paa Gustav Jensens Helbredelse. Ved Afstemning blev det afgjort, at bemeldte Sognedistrict, i Betragtning af at samme er haardt bebyrdet med dets Fattigvæsens Udgivter, skulde af Amtsfattigkassen til Lettelse i de anførte Omkostninger erholde et extraordinairt Bidrag, stort 30 Rbd. 11) Formanden fremlagde en Skrivelse fra Herredsfogden for Ramsøe-Thune Herred, hvori androges paa Refusion til Roeskilde Kæmnerkasse af 9 Rbd. 5 s., som er medgaaet til Johanne Asmudsdatters Underholdning i Roeskilde Byes Arrest, – Da det af Formanden oplystes, at han under 11 Juli 1840 havde givet Herredsfogden Ordre at afgive bemeldte Jndivid til Frue Sogns Fattigvæsen, indtil det oplystes, hvor hun var forsørgelsesberettiget, men dette ikke var skeet, kunde Amtsraadet ikke tilstaae den forlangte Refusion. 12) Fra Dusted og Allesløv, Gadstrup og Syv samt Jyllinge og Gundsøemagle Sogneforstanderskaber vare Andragender indkomne om at sammenlægge de respective Sognedistricters særskilte Skolekasser. Jmod disse Andragender kunde Amtsraadet, ifølge Communalanordningens 15 §, Jntet have at erindre. 13) Fra Sogneforstanderskabet for Handrup og Sollerød var indkommet Andragende om, at Sogneforstanderskabets Medlemmer maatte forøges til 7. Derimod kunde Amtsraadet, ifølge Communalanordningens 2 §. Jntet have at erindre. Men for saavidt derhos var andraget paa, at Sognefoged Morten Pedersen i Haudrup uden nærmere Valg kunde tiltræde Forstanderskabet, maatte Amtsraadet finde at der ifølge Anordningens 7 § vil være et lovformeligt Valg at foretage, hvorom Sogneforstanderskabet vorder at underrette. 14) Consistorialraad Kruse i Høielse havde andraget paa, at hans Capellan pro persona maatte, efter Sogneforstanderskabets Ønske, varetage Formandens Forretninger i Forstanderskabet under fornøden Raadførsel, med Sognepræsten. Saadan Tilladelse fandt Amtsraadet sig ikke bemyndiget til at afgive, og kunde derfor ei tilstaae det Forlangte. 15) Et fra Gaardmand Jens Larsen den Ældre, i Jersie indkommet Andragende om at forhjælpes til Vei fra sin Gaard til Byen blev ved Afstemning decideret derhen, at denne Sag maatte ansees som en privat Tvist imellem Jens Larsen og Bymændene, og at den som saadan ikke henhørte under Amtsraadets Ressort.